pareigose. Jos pastangomis įrašyta 
gražus skaičius naujų narių. Taipgi 
aktyviai dalyvavo apskrities susirin- 
kimuose ir keletą metų apskričiui pir- 
mininkavo. Sumaniai atliko ir Con- 
necticut valstijos direktorės darbus. 

Pakelta į Garbės Nares 22-rame 
seime, 1947 m. 

Mirė 1964 m. vasario mėn. 7 d. 


CHARLOTTE SERWO be pertrau- 
kos darbuojasi nuo įstojimo dienos, 
1929 m. Pakartotinai yra užėmusi val- 
dybos vietas kuopoje. Finansų rašti- 
ninkės pareigose yra jau 19-ti metai. 
Jai vadovaujant suruošta didžiulė 
konferencija, kurią ir svetimtaučių 
spauda paminėjo. Ta proga įsirašė 12 
naujų narių. 

Daug širdies yra įdėjusi į Connec- 
ticut apskrities darbus, kur virš 10 
metų eina iždininkės pareigas. Išbu- 
vo 8 metus Connecticut valstijos di- 
rektorė. 

Nuo 1945 m. yra atstovavusi kuopą 
seimuose, kur dukart išrinkta prezi- 
diuman vicepirmininkės pareigoms, o 
kitais metais buvo įvairiose seimo ko- 
misijose. Yra buvusi Mandatų ir 
Skundų komisijos narė. 

Prisidėjo aktyviai rengiant seimus, 
ypatingai 1959 m. kai buvo seimo ko- 
misijos pirmininkė. 

Į Garbės Narių eiles priimta 
27-tame seime, 1957 m. 


18-toji kuopa (Miami, Florida) 


ELENA VERBELIENĖ (STATKIE- 
NĖ) dar jaunutė būdama įsijungė į 
visuomeninę veiklą, ypatingai Lietu- 
vos Vyčiuose. Paaugusi įstojo į Ne- 
kalto Pras. P-lės Šv. parapijos (Chi- 
cago) chorą, kuriame reiškėsi gražiu 
balsu. 

Sąjungon įstojo 1919 m. Buvo 20-tos 
kuopos narė. Nuo pat pirmųjų dienų 
rūpinosi kuopos ugdymu. Valdyboje 
ėjo įvairias pareigas, ilgiausiai išbu- 
vo pirmininke. Jai rūpėjo Moterų 


Sąjungos ateitis ir todėl uoliai darba- 
vosi Chicagos apskrityje ir Centre, 
kuriame išbuvo vicepirmininke 2 me- 
tu, o iždininkė net 16 metų. 

Apsigyvenus Dania, Fla., nepasi- 
traukė iš veiklos, suorganizavo pir- 
mąją Moterų Sąjungos kuopą Flori- 
dos valstijoje. Jos darbštumu kuopa 
vis auga narėmis ir yra atlikusi kil- 
nių labdarybės darbų. E. Verbelienė 
yra aktyvi ir Floridos Lietuvių Pilie- 
čių klube, kur energingai sielojasi lie- 
tuvybės reikalais. 

Šiai pavyzdingai sąjungietei Gar- 
bės Narystė suteikta 19-tame seime, 
1941 m. 


20-toji kuopa (Chicago, Illinois) 


A. fa. SOFIJA JUNOKIENĖ į są- 
jungiečių eiles įstojo 1919 m., ir enėr- 
gingai įsijungė į jų darbą. Gabiai lo- 
šė įvairias roles kuopos pastatymuose. 
Valdyboje atliko finansų bei proto- 
kolo raštininkės pareigas. Būdavo 
dažnai kuopos atstovė seimuose. 

Pakelta į Garbės Nares 25-tame 
seime, 1953 m. 

Mirė 1955 metais. 


MARIJONA PAUKŠTIENĖ pradė- 
jo savo nenuilstančią darbuotę 21-moj 
kuopoj, kurios istorijoj ji yra pažy- 
mėta tarp daugiausiai kuopai pasi- 
darbavusių narių. Čia ji buvo įvai- 
riose komisijose ir valdyboje, ilgiau- 
siai iždininkės paregose (10 metų). 
Ypatingai pasižymėjo naujų narių 
įrašymu. 

Apsigyvenus Nekalto Prasidėjimo 
parapijoj persikėlė į 20-tąją kuopą, 
kurioj nesuskaitomi jos darbai tęsia- 
nares, 1938 m., laimėjo Centro skirtą 
pirmąją dovaną. 

Apdovanota specialia energija, nuo 
pat pirmųjų dienų uoliai darbuojasi 
ne tik kuopos valdyboj, bet Apskri- 
tyje ir Centre. Dabartiniu metu eina 
Skundų komisijos pirmininkės pa- 


127 


128 


reigas. Gražiai yra pasidarbavusi Il- 
linois direktorės pareigose 14 m. ir 
yra užsitarnavus garbės pažymėjimą 
už nuolatinį kuopos atstovavimą sei- 
muose. Jos pastangomis įrašyta daug 
naujų narių, yra įsteigusi ir naujų 
kuopų. 1940 m. įsteigė jaunamečių 
skyrių 20-toje kuopoje. Yra daug vei- 
kusi eidama seimų rengimo komisi- 
jos pirmininkės pareigas. 

Visą eilę metų yra veikusi parapi- 
jos, vienuolynų rėmėjų bei labdary- 
bės draugijose ir jų valdybose. 

Garbės Narystė suteikta 19-tame 
seime, 1941 m. 


ONA PAURAZIENĖ įstojo Sąjun- 
gon 1941 m. Besidarbuojant įvairiose 
komisijose pasireiškė ypatingais ga- 
bumais vadovauti ir buvo išrinkta 
kuopos vicepirmininke. Karo metu 
reikšmingai pasidarbavo valdžios bo- 
nų platinimo komisijoj ir Raudonojo 
Kryžiaus vienete. Pajėgingai pirmi- 
ninkavo kuopai aštuoneris metus. 
Kuopai ruošiant 1949 m. seimą, darbš- 
čiai veikė rengimo komisijoje vice- 
pirmininkės pareigose. 

Jos rūpesčiu įrašyta daug naujų na- 
rių, kurių tarpe yra ir jos dukrelė. 
Ir kiti lietuvybės ir visuomeniški dar- 
bai jai nėra svetimi. 

Pakelta į Garbės Nares 25-tame 
seime, 1953 m. 


A. a. PRANCIŠKA ŠATIENĖ þu- 
vo viena iš pirmųjų Moterų Sąjungos 
narių — organizatorių. Jai teko garbė 
atidaryti pirmąjį seimą Šv. Jurgio 
parapijoj, Chicagoje, 1915 m. ir būti 
išrinkta pirmąja Centro vicepirmi- 
ninke. Už suorganizavimą trijų kuo- 
pų Chicagoje Centro apdovanota do- 
vana. Per ketveris metus pati viena 
palaikė kuopos gyvybę, ragindama ir 
kalbindama lietuves į ją rašytis. 
Kuopai atsigavus, nepasitraukė, bet 
su pasisekimu surasdavo naujų jėgų 
kiekvieno vajaus metu. Kuopoj iš- 
tikimai darbavosi įvairiose pareigose 


ir aktyviai pasireiškė parapijos ir jos 
draugijų veikloj. 

Sąjungos 19-tame seime pakelta į 
Garbės Nares. 

Mirė 1940 metais. 


LIUDVIKA VALANTINIENĖ įsto- 
jo į 20-tąją kuopą 1929 m., kurioj nuo 
pirmųjų dienų pasižymėjo savo darbš- 
tumu. Daugiau, kaip dvidešimt me- 
tų išbuvo iždo globėjos pareigose ir 
prisidėjo vienokiu ar kitokiu būdu 
ne tik kuopos, bet ir parapijos naudai. 

Garbės Narystė suteikta 27-tame 
seime, 1957 m. 


21-moji kuopa (Chicago, Illinois) 


SOFIJA BARTKAITĖ ypatingu 
darbštumu pasireiškė Sąjungos veik- 
loj nuo įstojimo dienos. Tvarkingai 
ir sąžiningai eina finansų sekretorės 
pareigas nuo 1929 m. ir visokeriopu 
būdu prisideda prie kuopos veiklos. 
Daugkart yra atstovavus kuopą orga- 
nizacijos seimuose ir įsijungus į sei- 
mo darbuotę prezidiume ir komisi- 
jose. 

Išskirtinai yra veikusi parapijos, 
vienuolynų rėmėjų bei labdarybės 
draugijose, kuriose yra buvusi ir val- 
dybos narė. Jos gražiais nuopelnais 
didžiuojasi mamytė Barbora Bartkie- 
nė ir sesutė Kazimiera, abi ilgame- 
tės kuopos narės. 

Pakelta į Garbės Nares 27-tame 
seime, 1957 m. 


A. ħa. MARIJONA BRENZAITĖ 
yra viena iš pirmųjų narių-organiza- 
torių, kurių pastangomis buvo įsteig- 
ta 21-ma kuopa 1916 m., ir 55-ta kuo- 
pa 1921 m. Abiejų kuopų buvo pir- 
moji pirmininkė. 

Nuo 1919 m. iki 1923 m. ėjo Centro 
iždininkės pareigas. 

Už pažymėtiną darbuotę Lietuvos 
reikalams buvo apdovanota Lietuvos 
vyriausybės DLK Gedimino ordinu 
1938 m. 


